
Λαχειοφόρος αγορά για φιλανθρωπικό σκοπό από την Κοινο_Τοπία
Μια χειροποίητη πλεκτή γυναικεία τσάντα για κάποια τυχερή

Η Επιτροπή εκδηλώσεων της Εταιρείας Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr θέλοντας να ενισχύσει τις προσπάθειες της οργάνωσης που στόχο έχουν την παροχή ανθρωπιστικής βοήθειας σε συμπολίτες μας διοργανώνει λαχειοφόρο αγορά. 
Τα χρήματα αυτή τη φορά θα δοθούν σε περιπτώσεις μονογονεϊκών οικογενειών που ο κηδεμόνας δεν είναι ενταγμένος στην αγορά εργασίας και τα προστατευόμενα τέκνα βρίσκονται στο στάδιο της βασικής εκπαίδευσης. 
Με το συμβολικό ποσό της δωρεάς 1€ μπορεί κάποιος να ενισχύσει την προσπάθεια αυτή μπαίνοντας σε κλήρωση για μια υπέροχη χειροποίητη γυναικεία τσάντα. Και παρά το ότι θα μπορούσε κάποιος να χαρακτηρίσει τη δράση γυναικεία υπόθεση … ένα δώρο με τη μορφή λαχνού από έναν άνδρα σε μια γυναίκα δεν θα ήταν άσχημη πρόταση…
Η πλεκτή τσάντα προσφορά της Χριστίνας Μαυροπούλου στελέχους της Κοινο_Τοπίας αξίας 150€ περίπου ανήκει στην κατηγορία των γυναικείων αξεσουάρ που βρίσκονται τώρα στη μόδα και στις προθήκες καταστημάτων ένδυσης. Και όπως αναφέρει η ίδια στην πολλή ενδιαφέρουσα σελίδα της στο fb Roses-handmade νήματα, κλωστές, υφάσματα, χρώματα και υφές, φαντασία και μεράκι! Τα υλικά μας για τη δημιουργία χειροποίητων τσαντών για κάθε γούστο !
Αυτό το γούστο και τη διάθεση για προσφορά στο συμπολίτη η Κοινο_Τοπία σας προτείνει να την αξιοποιήσετε συμμετέχοντας σε αυτήν την αλυσίδα αλληλεγγύης όπως μόλις πρόσφατα κάνατε και με την εκδήλωση της οργάνωσης για τη μέρα της γυναίκας όπου 200 μέλη και φίλοι ενίσχυσαν τη δράση για περιπτώσεις θυμάτων ενδοοικογενειακής βίας.  
Μπορείτε και σεις να ενισχύσετε την προσπάθεια στήριξης συμπολιτών μας με το συμβολικό αυτό τρόπο επισκεπτόμενοι τα γραφεία της Κοινο_Τοπίας Μαιζώνος 139 στον 4ο όροφο (έναντι Δημαρχιακού Μεγάρου) Δευτέρα, Τρίτη, Τετάρτη 11πμ-2μμ και Πέμπτη, Παρασκευή 7-9μμ ή κατά τη διάρκεια της συμμετοχής σας στις δράσεις και εκδηλώσεις της οργάνωσης ή τέλος καλώντας στο 2615.002009 για διευκόλυνση κατ’ οίκον αν πρόκειται για κάποιο αριθμό.

Πληροφορίες για δημοσιογράφους: Σπηλιώτης Ανδρέας 2615.002009
